ఓంవతి దేవి

ఓంవతి దేవి (జననం 1949) భారతదేశానికి చెందిన రాజకీయ నాయకురాలు. ఆమె నాలుగుసార్లు ఉత్తరప్రదేశ్ శాసనసభకు ఎమ్మెల్యేగా ఎన్నికై, 1998లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి లోక్‌సభ సభ్యురాలిగా ఎన్నికైంది.
రాజకీయ జీవితం
ఓంవతి దేవి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985 ఉత్తర ప్రదేశ్ శాసనసభ ఎన్నికలలో నగీనా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికైంది. ఆమె ఆ తరువాత సమాజ్ వాదీ పార్టీలో చేరి 1998లో జరిగిన లోక్‌సభ ఎన్నికలలో బిజ్నోర్ లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మంగళ్ రామ్ ప్రేమిపై 9212 ఓట్ల మెజారిటీతో గెలిచి తొలిసారి లో‍క్‍సభ సభ్యురాలిగా ఎన్నికైంది.

ఓంవతి దేవి 1999లో జరిగిన లోక్‌సభ ఎన్నికలలో బిజ్నోర్ లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శీష్ రామ్ సింగ్ రవి చేతిలో 23700 ఓట్ల తేడాతో ఓడిపోయింది. ఆమె 1996, 2002 ఉత్తర ప్రదేశ్ శాసనసభ ఎన్నికలలో నగీనా శాసనసభ నియోజకవర్గం నుండి  ఎస్‌పీ అభ్యర్థిగా, 2007 ఉత్తర ప్రదేశ్ శాసనసభ ఎన్నికలలో బీఎస్‌పీ అభ్యర్థిగా పోటీ చేసి వరుసగా ఎమ్మెల్యేగా ఎన్నికైంది. 

ఓంవతి దేవి 2019లో భారత జాతీయ కాంగ్రెస్‌ పార్టీలో చేరి, 2019లో జరిగిన లోక్‌సభ ఎన్నికలలో నగీనా లోక్‌సభ నియోజకవర్గం నుండి  ఐఎన్‌సీ అభ్యర్థిగా పోటీ చేసి 20,046 ఓట్లతో మూడోస్థానంలో నిలిచింది.

మూలాలు

వర్గం:1949 జననాలు
వర్గం:12వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:ఉత్తర ప్రదేశ్ శాసనసభ సభ్యులు